Ալեքսեյ Մարեսև

Ալեքսեյ Պետրովիչ Մարեսև (, ), օդաչու, մայոր, Խորհրդային Միության հերոս (օգոստոսի 25, 1943), ԽՄԿԿ անդամ (1944)։

Երկրորդ համաշխարհային պատերազմի տարիներին եղել է կործանիչ ինքնաթիռների գնդի օղակի հրամանատար, գնդի հրամանատարի օգնական, գնդի շտուրման։ 1942 թվականի մարտին Մարեսևի ինքնաթիռը մարտում խփվել է։ Ծանր վիրավոր Մարեսևը հարկադրական վայրէջք է կատարել հակառակորդի տարածքում և 18 օր սողալով՝ հասել ռազմաճակատի գծին։ Երկու սրունքների անդամահատումից հետո հարմարվելով պրոթեզներին՝ Մարեսևը իր իսկ խնդրանքով, 1943 թվականի մայիսին ուղարկվել է կործանիչ ավիացիայի 63-րդ գվարդիական գունդ։ Օդային մարտերում խփել է ֆաշիստական ուժերի 7 ինքնաթիռ։

Մարեսևի սխրանքը նկարագրված է Բորիս Պոլևոյի «Պատմություն իսկական մարդու մասին» գրքում։ 1952 թվականին ավարտել է կուսակցական բարձրագույն դպրոցը։ 1956 թվականի սեպտեմբերին նշանակվել է պատերազմի վետերանների խորհրդային կոմիտեի պատասխանատու քարտուղար։

Պարգևատրվել է Լենինի, Հոկտեմբերյան հեղափոխության, Կարմիր դրոշի, Աշխատանքային կարմիր դրոշի, Կարմիր աստղի շքանշաններով։

Ծանոթագրություններ 

Երկրորդ համաշխարհային պատերազմի մասնակիցներ
Ռուս օդաչուներ
Մոսկվա քաղաքում մահացածներ
Խորհրդային Միության հերոսներ
Աշխատանքային կարմիր դրոշի շքանշանի ասպետներ
Նովոդևիչյան գերեզմանատանը թաղվածներ
Անձինք նամականիշերի վրա
Սրտամկանի ինֆարկտից մահացածներ